ทองไทยร่วงอีก 150 บ. ต่ำสุดรอบ 2 เดือน ทองคำแท่งหลุดระดับ 26,000 บ.
สมาคมค้าทองคำ รายงานราคาทองเปิดตลาดเช้านี้ ทองไทยร่วงอีก 150 บ. ต่ำสุดรอบ 2 เดือน ทองคำแท่งหลุดระดับ 26,000 บ.
สมาคมค้าทองคำ รายงานราคาทองเปิดตลาดเช้านี้ ทองไทยร่วงอีก 150 บ. ต่ำสุดรอบ 2 เดือน ทองคำแท่งหลุดระดับ 26,000 บ.
4 ก.พ. 2564

สมาคมค้าทองคำ รายงานราคาทอง (96.5%) เปิดตลาดวันนี้ (4 ก.พ.64) เมื่อเวลา 09.26 น.ที่ผ่านมา ราคาปรับลดลง 150 บาท เมื่อเทียบกับประกาศราคาซื้อขายครั้งสุดท้ายของวันพุธ ที่มีการประกาศราคาทั้งหมด 2 รอบ และเป็นการปรับลดลงติดต่อกันทั้ง 2 รอบ รวมราคาปรับลดลง 150 บาท โดยราคาทองคำในประเทศร่วงต่ำสุดในรอบ 2 เดือน ราคาซื้อขายทองคำแท่งหลุดระดับ 26,000 บาท
สำหรับราคาทองคำแท่งวันนี้ รับซื้ออยู่ที่บาทละ 25,900.00 บาท ขายออกที่ราคาบาทละ 26,000.00 บาท
ทองรูปพรรณ รับซื้ออยู่ที่ราคาบาทละ 25,438.48 บาท ขายออกที่บาทละ 26,500.00 บาท
ราคาทองคำ Spot เช้านี้ร่วงลงสู่บริเวณ 1,826 ดอลลาร์  หลังจากราคาทองคำโคเม็กซ์ปิดตลาดเมื่อคืนที่ผ่านมาเพิ่มขึ้น 1.7 ดอลลาร์ สู่ระดับ 1,835.1 ดอลลาร์ จากการเข้าซื้อเก็งกำไรหลังจากราคาโลหะมีค่าทั้งทองคำและเงินร่วงลงอย่างหนักก่อนหน้า อย่างไรก็ดี การปรับตัวขึ้นของอัตราผลตอบแทนพันธบัตรสหรัฐ สกัดแรงซื้อในตลาดทองคำ